section_heading: O ligi
paragraph_text: Krajem 1970.-ih je mali nogomet na području Makarske bio popularan. Igrano je više različith turnira, a tada su postojale i tzv. "Radničke sportske igre" u kojima je nastupalo 20-ak ekipa radnih organizacija, koje su igrale u dvije lige. No to je bilo i ograničenje, jer su u nastupali samo zaposlenici poduzeća koji su se natjecali u RSI, te je to ometalo stvaranje jačih momčadi i klubova i formiranje gradskih liga kakve su već postojale u raznim dalmatinskim gradovima, o kojih su najznačajnije tada bile u Splitu, Trogiru i Omišu. <br> Konačno osnivanje "Lige malog nogometa Makarska" je bilo 1980. godine. Osnovana je liga od 12 momčadi, koju je osvojila ekipa "Vjesnika". Kako je prva sezona bila uspješna, odlučilo se dalje nastaviti s ligom, te je 1981. službeno formiran i "Općinski savez za mali nogomet Makarska". U ligi su nastupale ekipe s područja tadašnje općine Makarska, odnosno Makarske rivijere. Po potrebi su bile organzirane i niže lige. <br> Do sezone 1996./97. se igralo s pet igrača u polju i vratarom, a od sezone 1997./98 s četiri igrača u polju i vratarom. Tada se Općinski savez za mali nogomet reorganizira kao ''"Udruga malog nogometa".<ref> bisnode.hr, UDRUGA MALOG NOGOMETA MAKARSKA  <br> U sezoni 2006./07. je pokrenuta i veteranska liga, za igrače starije od 40 godine.<ref> umn-makarska.com, Svi prvaci i pobjednici Kupa Lige veterana UMN 2006-2015, pristupljeno 18. studenog 2018. <br> Igrači koji sudjeluju u ligi trebaju imati mjesto stanovanja na području Makarske rivijere.<ref>[http://www.ma-sport.info/danas-istice-rok-prijava-ekipa-i-sudaca-za-sezonu-2016-2017-umn-makarska/ ma-sport.info, ''DANAS ISTIČE ROK PRIJAVA EKIPA I SUDACA ZA SEZONU 2016./2017. UMN MAKARSKA''], objavljeno 26. rujna 2016., pristupljeno 18. studenog 2018. <br> Ekipe koje sudjeluju u ligama UMN Makarska također od samih početaka sudjeluju i u Liga kupu Makarske.